Dimpués d'a guerra, en o Tractato de Vesailles, o Chapón s'apoderó d'as antigas colonias alemanas en Asia y l'Ocián Pacifico, encara que no podió apoderar-se de territorios chinos. Sí s'apoderó de bases en Manchuria que antis yeran de l'Imperio ruso, aprofitando d'a situación causata por a Revolución rusa en o país, dentrando en Siberia ta luchar contra l'Exercito Royo. Istos beneficios pareixioron muy chicotz a os nacionalistas chaponeses, que se vulcoron en a conquiesta de China, que yera en situación de desgubierno.